Velvet - Celeb - 8 nő, aki megvolt Leonardo DiCapriónak
2012.01.08. 16:27
A színész elképesztően sok nővel kavart eddig, főleg szőkékkel és modellekkel. Most éppen Erin Heatherton bugyiértékesítési szakmunkással randizgat, de mi összeállítottunk egy galériát a híres exekből. Melyik nőjét irigylik?
Leonardo Dicaprio fennállása óta (harminchét év) számos nővel randevúzott. Első dokumentált csaja Kristen Zang volt, most pedig az alábbi képen feszítő Erin Heathertont szedte fel – előbbi színésznő. Utóbbi bugyimodell, a merítés ezzel nagyjából jellemezhető is. A celeburak celebnőket választanak, ráadásul ahogy idősödnek, egyre fiatalabbakat.
A pletykaoldalak szerint első komolyabb kapcsolata Cecilia Garciához fűzte, de megvolt neki Claire Danes, Helena Christensen, Liv Tyler, Amber Valletta, Eva Herzigova, és számos más híres nő is. Alábbi galériánk a teljesség igénye nélkül, ám illusztráltan mutatja be a színész excsajait, ami segít abban, hogy eldöntse, melyiküket fogadta volna el ön is. Katt!
Erin Heatherton - kattintson az elődökért!
Fotó: Par / Visual Press Agency
Dicaprio szerelmi élete tehát elég szövevényes, de legalább átfedésekkel nem dolgozott. Meglátásunk szerint felállítható egy tendencia: az évek
múlásával a színész a színésznőkről átállt a modellekre, a barnákról (egy rövid kivételtől, Madalina Gheneától eltekintve) a szőkékre. De melyik csaja volt a legjobb? Szavazzon, kíváncsiak vagyunk.
Az megint más kérdés, hogy Dicapriónak valószínűleg boldogabban is alakulhatna a szerelmi élete, ha nem csitrikkel, hanem korban hozzáillőbb nőkkel próbálkozna, de hát nyilván nem erre törekszik, hanem arra, hogy minél több esztétikus testű, meztelen szöszit halmozzon fel a hippokampuszában.